text: Kirken flytter ud i Guds fri natur
  25 maj 2015 kl. 10.29
  2. Pinsedag er der tradition for, at kirkerne låser dørene og flytter gudstjenesterne ud i naturen. TV SYD har bl.a. været i Skyttehushaven i Vejle.
  TV SYD har interview med biskop Elof Westergaard i udsendelsen kl. 19:30
  Syv sogne i Vejle er gået sammen om den fælles friluftsgudstjeneste. Sidste år deltog 400 i arrangementet, og et lignende antal er mødt op i år trods den lidt usikre vejrudsigt.
  Temaet for gudstjenesten i Vejle er ?Guds ånd kom til jord?.
  Også i Haderslev Provsti lukker og låser de kirkedørene i dag. Her holdes den årlige fællesgudstjeneste for et børne- og familiearrangement ved Tørning Mølle.
  Den fælles provstigudstjeneste byder på trylleri og et stort børnekor med 100 sangere fra hele området. Alt sammen med afsæt i temaet: ?Hvad skal vi tro på??
  I Kolding vil børn bygge et Babelstårn. Det foregår i Kolding Midtby ved Nikolai-komplekset.
  Babelstårnet skal illustrere myten om mennesket som ville kunne alt, men fik forskellige sprog, skriver arrangørerne, Folkekirken Kolding Provsti og Skanderup Grundtvigske Valgmenighed.
  - Vi skal på én gang synge fire forskellige salmer i kakafoni, der skal læses på forskellige sprog.
  Sognepræst Kirstine Rasmussen, Sct. Nikolai Kirke, Vejle om den nye Pinse-tradition. (Varighed: 1:14)
  